ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ที่ใช้ป้องกันและกําจัดแมลงในบ้านเรือน

ประเภทเทคนิคอลเกรด ที่ประกอบด้วยสารในกลุ่ม ORGANOPHOSPHATE

-------------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศซึ่ง ประกอบด้วยสารในกลุ่ม ORGANOPHOSPHATE ในผลิตภัณฑ์ป้องกันและกําจัดแมลงในบ้านเรือน ประเภทเทคนิคอลเกรด ต้องปฏิบัติตาม ข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลากและระดับความเป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดงสาระสําคัญดังต่อไปนี้

          (1) ประโยชน์                    นําไปผลิตเป็นผลิตภัณฑ์ป้องกันและกําจัดแมลงประเภทสําเร็จรูป

          (2) วิธีเก็บรักษา               เก็บให้มิดชิด ห่างจากเด็ก อาหาร สัตว์เลี้ยง และเปลวไฟ

          (3) ค่าเดือน                     1. สวมเสื้อผ้าชุดสําหรับปฏิบัติงานให้ครบชุด ก่อนที่จะลงมือทํางานต้องระวังอย่าให้เข้าตา ปาก จมูก ถูกผิวหนังหรือเสื้อผ้า

                                                  2. ชําระล้างร่างกายและเปลี่ยนเสื้อผ้าทุกครั้ง หลังจากปฏิบัติงาน

                                                  3. ต้องล้างมือให้สะอาดด้วยน้ําและสบู่ทุกครั้งก่อนรับประทานอาหารดื่มน้ํา หรือสูบบุหรี่

                                                  4. ห้ามทิ้ง หรือล้างภาชนะบรรจุและอุปกรณ์ ลงในแม่น้ํา คู่ คลอง แหล่งน้ําสาธารณะ

          (4) อาการเกิดพิษ

                                                  คลื่นไส้ อาเจียน จุกเสียดแน่นในช่องท้องและอก หายใจขัด น้ํามูก และน้ําลายไหลมาก ไอ เหงื่อซึม น้ําตาไหล ชีพจรเต้นช้า ความดัน โลหิตสูง ถ่ายปัสสาวะบ่อย กล้ามเนื้อกระตุกอย่างแรง อ่อนเพลีย อาจชักและตายได้

          (5) วิธีแก้พิษเบื้องต้น

                                                  1. หากถูกผิวหนัง ให้ล้างออกด้วยน้ําจํานวนมาก ๆ ถ้าเปื้อนเสื้อผ้าให้รีบถอดออกแล้วเปลี่ยนใหม่ทันที

                                                  2. หากสูดดมไอ ควันวัตถุอันตราย ชื่อผลิตภัณฑ์ ให้นําผู้ป่วยออกจากบริเวณนั้น

                                                  3. หากเข้าตา ให้รีบล้างด้วยน้ําสะอาดจนอาการระคายเคืองทุเลา หากไม่ทุเลาให้ไปพบแพทย์

                                                  4. หากกลืนกินวัตถุอันตราย ชื่อผลิตภัณฑ์ ห้ามทําให้อาเจียน ให้รีบนําส่งแพทย์ พร้อมภาชนะบรรจุ ฉลาก หรือใบแทรกของวัตถุอันตราย ชื่อผลิตภัณฑ์

          (6) คําแนะนําสําหรับแพทย์

                                                  1. ใช้เครื่องช่วยหายใจในรายที่มีอาการหายใจขัด

                                                  2. ให้ atropine sulfate 2-4 มิลลิกรัม ฉีดเข้าทางหลอดโลหิตดําจนกระทั่งอาการขาดออกซิเจนหายไป แล้วฉีดซ้ําทุก ๆ 5 - 10 นาที จนกระทั่งเกิดอาการ atropinization (ตัวและหน้าแต่ง หัวใจเต้นเร็ว)

                                                  3. ในรายที่ใช้ atropine อย่างเดียวแล้วอาการไม่ดีขึ้นให้ฉีด 2-PAM เข้าหลอดโลหิตดําช้า ๆ ขนาดที่ใช้ 1 กรัม สําหรับผู้ใหญ่ และ 0.25 กรัม สําหรับเด็ก

                                                  4. ห้ามใช้ยาที่กดการหายใจ เช่น morphine, theophylline หรือ aminophylline

                                                  5. รักษาตามอาการ


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักร หรือส่งออก ไปนอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 18 กรกฎาคม พ.ศ. 2538

 

บรรเทา อื้อกุล 

(นายบรรเทา อื้อกุล)

เลขาธิการคณะกรรมการอาหารและยา